ইসলাম ও হস্তমৈথুন

ইসলামী ধর্মগ্রন্থ কুরআন এবং হাদীসে হস্তমৈথুন এর কথা বলা হয়নি। কিন্তু মহান আল্লাহ তায়ালা বলেনঃ- 
  সংখ্যাগরিষ্ঠ আলেমের মত হলো এই যে, এটি কবীরা গুনাহ হলেও স্বাভাবিক জিনার সমতুল্য নয়, এর থেকে লঘু, এতে জিনার তুলনায় মাফসাদা বা অকল্যাণ কম, এবং আমভাবে বা স্বাভাবিক অবস্থায় হস্তমৈথুন করা হারাম হবে, কিন্তু ব্যভিচারের আশঙ্কা থাকলে ব্যভিচার থেকে বাঁচার জন্য হস্তমৈথুন ব্যতীত আর কোন বিকল্প উপায় না থাকলে তখন খাসভাবে অর্থাৎ বিশেষ ক্ষেত্রে সাময়িকভাবে হস্তমৈথুন করা জায়েজ হবে। ইমাম আহমদ,  ইবনে তাইমিয়া, ইবনুল কায়্যিমসহ অনেকে এই মত পোষণ করেন।ইবনুল কাইয়্যিম (রহ.) হস্তমৈথুনের বিষয়ে, অর্থাৎ এর নিষেধাজ্ঞার বিষয়ে, তাঁর মতামত ব্যক্ত করে বলেন, “যদি কোনো পুরুষ বিবাহ করতে বা উপপত্নী রাখতে সক্ষম হয়, তবে তার জন্য হস্তমৈথুন হারাম।" ওয়াহবাত আল-জুহাইলী বলেন, যদি কেউ এতে লিপ্ত হয়, তবে তা প্রকাশিত হলে তাকে শাস্তি প্রদান করা হবে, কিন্তু নির্ধারিত আইনানুগ দণ্ড (হদ্দ) দ্বারা দণ্ডিত করা হবে না, কারণ এটি অনুপ্রবেশবিহীন এক নিষিদ্ধ যৌন সংসর্গ, যা একজন নারীর সাথে একজন গায়রে মাহরাম নারীর অনুপ্রবেশবিহীন যৌন সম্পর্কের অনুরূপ, বিচারক বা ইসলামী আদালত পরিস্থিতি বিবেচনা করে অপরাধীকে সংশোধন করার জন্য শিক্ষামূলক বা সংশোধনমূলক (তা'যির) বেত্রাঘাত, কারাদণ্ড, নসিহত বা উপদেশ, তিরস্কার, বিমুখতা প্রদর্শন, সতর্ক করা বা অন্য যেকোনো উপযুক শাস্তি প্রদান করতে পারেন। 

## কুরআন
ইবনে কাছিরের মতে, ইমাম শাফেয়ী এবং যারা তাঁর সাথে একমত পোষণ করেছেন তারা সবাই এ আয়াত দিয়ে হস্তমৈথুন হারাম হওয়ার পক্ষে দলিল দিয়েছন।

ইমাম শাফেয়ী ‘নিকাহ অধ্যায়ে’ বলেন:

কোন কোন আলেম এ আয়াত দিয়ে দলিল দেন: 
সালাফি ফকিহ সালিহ আল-মুনাজজিদের মতে, এই আয়াতে সংযমের নির্দেশ দেয়ার দাবী হচ্ছে– অন্য সবকিছু থেকে ধৈর্য ধারণ করা।

কিন্তু প্রসিদ্ধ চার মাযহাবের ইমামদের মতে বাকি তিন মাযহাবের ইমামদের ভিন্ন মত ছিল।

## হাদিস
সালাফি ফিকাহবিদ সালিহ আল মুনাজ্জিদ বলেন, আলেমগণ এ ব্যাপারে সাহাবী আব্দুল্লাহ্‌ বিন মাসউদ এর নিম্নোক্ত হাদিস দিয়ে দলীল দেন: 

উক্ত আলেমদের মতে, "উক্ত হাদিসে নবী বিয়ে করতে অক্ষম হলে কষ্ট হওয়া সত্ত্বেও রোযা রাখার পরামর্শ দিয়েছেন, হস্তমৈথুন করার পরামর্শ দেননি। যদিও হস্তমৈথুনের প্রতি আগ্রহ বেশি থাকে, হস্তমৈথুন করা রোযা রাখার চেয়ে সহজ; কিন্তু তদুপরি তিনি সে অনুমতি দেননি।"

নবী (সাঃ) বললেন,

"নিশ্চয়ই আল্লাহর কিতাবে যা হালাল বলে উল্লেখ করা হয়েছে তা হালাল আর আল্লাহর কিতাবে যা হারাম বলে উল্লেখ করা হয়েছে তা হারাম।

আর যে সব বিষয়ে অনুল্লেখিত রয়েছে সেগুলো তার ভুলে যাওয়া নয়, সেগুলো তার ক্ষমা। সেগুলো নিয়ে তর্ক করো না।"

- আল বায়হাকি ১০/১২২ এবং দারে কুতনি ৪/১৯৯, ইবনে মাজাহ ৩৩৬৭ 

হাদিসের মানঃ হাসান সহিহ

## আলেমদের অভিমত
মুহাম্মাদ ইবনে সালেহ আল-উসাইমিন বলেন, হস্তমৈথুনের বিষয়টি অধিক আলোচনার দাবি রাখে। নিজের হাত ব্যবহার করার মাধ্যমে হস্তমৈথুন করলে হারাম হবে। কিন্তু নিজের স্ত্রীর হাত ব্যবহার করার মাধ্যমে অথবা নিজের স্বামীর হাত ব্যবহার করার মাধ্যমে হস্তমৈথুন করলে জায়েজ হবে। তাই সংক্ষেপে বলা যায় যে, যখন কোনো ব্যক্তির যিনায় লিপ্ত হওয়ার আশঙ্কা থাকে তখনই কেবল হস্তমৈথুন করা জায়েজ হবে। কিন্তু যিনাতে লিপ্ত হওয়ার আশংকা ব্যতীত হস্তমৈথুন করা হারাম হবে। সুলায়মান আর-রুহাইলীও একই অভিমত ব্যক্ত করেন।

মুহাম্মাদ সালিহ আল মুনাজ্জিদ বলেন, হস্তমৈথুনের বিধান হলো স্বাভাবিক অবস্থায় হস্তমৈথুন করা হারাম হবে। কিন্তু হস্তমৈথুন না করার কারণে যিনায় লিপ্ত হওয়ার আশঙ্কা থাকলে সাময়িক সময়ের জন্য হস্তমৈথুন করা জায়েজ হবে।

ইউসুফ আল-কারযাভি তার ইসলামে হালাল ও হারামের বিধান বইয়ে বলেন, আহমদ বিন হাম্বল বলেছেন, ব্যভিচারের আশঙ্কা থাকলে সাময়িক সময়ের জন্য হস্তমৈথুন করা জায়েজ হবে, কিন্তু সর্বোত্তম পদ্ধতি হলো সিয়াম পালন করা।

বাংলাদেশের ইসলামিক আলোচক আব্দুর রাজ্জাক বিন ইউসুফ বলেন, হস্তমৈথুন সম্পর্কে কুরআন এবং হাদীসে চূড়ান্তভাবে কোনো সিদ্ধান্ত দেওয়া হয়নি। যেহেতু হস্তমৈথুন সম্পর্কে কুরআন এবং হাদীসে চূড়ান্তভাবে কোনো সিদ্ধান্ত দেওয়া হয়নি, সেহেতু হস্তমৈথুন করা চূড়ান্তভাবে হারাম হবে।

জাকির নায়েক বলেন, হস্তমৈথুন ব্যভিচারের সংজ্ঞার মধ্যে পড়ে না। তাই তাঁর নিজস্ব মত অনুযায়ী স্বাভাবিক অবস্থায় হস্তমৈথুন করলে মাকরুহ হবে। কিন্তু যদি বারবার হস্তমৈথুন করা হয় অথবা যদি কোনো পর্নোগ্রাফির সাথে হস্তমৈথুন করা হয় অথবা যদি কোনো খারাপ চিন্তা নিয়ে হস্তমৈথুন করা হয় তাহলে হস্তমৈথুন করা হারাম হবে।

আবু বকর মুহাম্মাদ জাকারিয়া বলেন, হস্তমৈথুন করা স্বাভাবিক অবস্থায় হারাম, এর থেকে বাঁচার সর্বোত্তম উপায় বিয়ে করা, আর অপারগ হলে রোজা রাখা, কিন্তু তা স্বাভাবিক জিনার সমতুল্য নয়, যা শরিয়তে শাস্তিযোগ্য, কিন্তু একে ছোট জিনা বলা হয়। হস্তমৈথুন করা স্বাভাবিক অবস্থায় হারাম, কিন্তু ইমাম আহমদ ইবনে হাম্বলের মতানুসারে, কেউ যদি উস্কানিমূলকভাবে ব্যভিচার করতে বাধ্য করে অথবা ইচ্ছাকৃতভাবে অথবা অনিচ্ছাকৃতভাবে ব্যভিচার করার উপক্রম হলে হস্তমৈথুন করা ব্যতীত যদি তা থেকে বেঁচে থাকা না যায়, তখন ব্যভিচার থেকে বেঁচে থাকার জন্য সাময়িক সময়ের জন্য হস্তমৈথুন করা জায়েজ হবে, কিন্তু স্বাভাবিক অবস্থায় হস্তমৈথুন করা হারাম হবে।

## ফিকহ
ফকিহগণ হস্তমৈথুন প্রতিরোধে বিবাহ অক্ষম মুসলিম ব্যক্তিকে আল্লাহভীতি বৃদ্ধি করা ও আল্লাহর আদেশনিষেধ অধিক মেনে চলা, দ্রত বিবাহ করা, দৃষ্টি নিয়ন্ত্রণ, জীবন্ত কিংবা আঁকা উভয়প্রকার অশ্লীল দৃশ্যতে দৃষ্টিপাত হতে বিরত থাকা, রোজা রাখা, গায়রে মাহরামের সঙ্গ ত্যাগ, অসৎসঙ্গ ত্যাগ ও সৎসঙ্গ বৃদ্ধি, একাকি রাত্রিযাপন ত্যাগ, যৌনচিন্তা ত্যাগ, ইহকালীন ও পরকালীন কল্যাণময় চিন্তা বৃদ্ধি, হস্তমৈথুনের স্বাস্থ্যগত ক্ষতি সম্পর্কে সচেতন হওয়া, শয়নের ইসলামী আদব অনুসরণ ও আল্লাহর কাছে ধের্য্য, সংযম ও সতীত্ব রক্ষার প্রার্থনা এবং ইচ্ছা বা অনিচ্ছাকৃতভাবে এ কাজ করে ফেললে তওবা, ইস্তিগফার ও অধিক ভালো কাজ করার পরামর্শ দিয়ে থাকেন। তবে হস্তমৈথুন নিয়ে কতক ইসলামী পণ্ডিতের মধ্যে ভিন্নমত রয়েছে। তাদের মতে, কুরআনে হস্তমৈথুন নিয়ে সরাসরি কিছু বলা হয় নি, এবং হস্তমৈথুন বিষয়ক বলে গণ্য হাদিসগুলোতে সরাসরি হস্তমৈথুনের কোন উল্লেখ না থাকায় তারা এ ব্যাপারে হাদিসগুলোর অবস্থান অনির্দিষ্ট ও অস্পষ্ট বলে মনে করেন, এ কারণে হস্তমৈথুন সর্বাবস্থায় নিষিদ্ধ হওয়ার বিষয়ে তাদের অভিমতে পার্থক্য রয়েছে। আদদিন-তারবিয়াহ অবিবাহিত ব্যক্তির ক্ষেত্রে সকল প্রতিরোধ ব্যবস্থা গ্রহণের পরও আত্মনিয়ন্ত্রণে পূর্ণ অপারগ হয়ে ব্যভিচারের আশঙ্কা থাকলে ব্যভিচারের বিকল্প হিসেবে এর অনুমতি দিয়েছেন। হানাফি ও হাম্বলি মাজহাব অনুসারে, বৈধ যৌনসঙ্গীর অভাবে সমস্যায় ভুগছেন এমন নারী পুরুষ, মুসাফির ও বন্দীদের জন্য ব্যভিচারের ন্যায় তুলনামুলক বড় পাপ থেকে বেঁচে থাকার প্রয়োজনের ক্ষেত্রে তা বৈধ। আবার শাফেয়ী, মালেকি মাজহাব ও শিয়া আইনে এটি সর্বাবস্থায় নিষিদ্ধ। সালাফি অভিমত অনুসারে তা সর্বাবস্থায় নিষিদ্ধ এবং সালাফি আলেমগণ ক্ষেত্রবিশেষে হস্তমৈথুন বৈধ হওয়া বিষয়ক মতবাদকে বিভ্রান্তিমূলক দাবি করে এর কঠোর বিরোধিতা করে থাকেন, তাদের মতে, হস্তমৈথুন ত্যাগে অন্যতম করণনীয় হল "ভুল দৃষ্টিভঙ্গির প্রতি পরিতুষ্টি দূর করা। কারণ কিছু কিছু যুবক ব্যভিচার ও সমকামিতা থেকে নিজেকে রক্ষা করার ধুয়া তুলে এই কু-অভ্যাসকে জায়েয মনে করে। অথচ হতে পারে সে যুবক ব্যভিচার ও সমকামিতার নিকটবর্তী হওয়ার কোন সম্ভাবনা নাই"।  পূর্ব থেকেই একটি অভিমত প্রচলিত ছিল যে, ব্যভিচারে জড়িয়ে পড়ার সম্ভাবনা থাকলে বিকল্প হিসেবে হস্তমৈথুনের অণুমতি দেয়া যেতে পারে। প্রাথমিক ইসলামী যুগের কিছু ইসলামী পণ্ডিত এর সর্বাবস্থায় নিষিদ্ধতার বিষয়ে একমত পোষণ করেন নি। স্বল্পসংখ্যক ফিকহবিদগণ যারা বিবেচনাস্বাপেক্ষে হস্তমৈথুনের অনুমোদন দাবি করেন, তারা হস্তমৈথুনকারীদের মধ্যে যারা নিজ সতীত্ব রক্ষার জন্য হস্তমৈথুন করে এবং যারা সমস্যা না থাকা সত্ত্বেও আকাঙ্ক্ষাকে তৃপ্ত করতে হস্তমৈথুন করে, তাদের উভয়কে আলাদা দৃষ্টিতে বিচার করে থাকেন।

## আরও দেখুন
* হস্তমৈথুন
* ইসলামী যৌন আইনশাস্ত্র
* ইস্তেখারার নামাজ

## তথ্যসূত্র

বিষয়শ্রেণী:ইসলামি আইন
বিষয়শ্রেণী:ফিকহ
বিষয়শ্রেণী:ইসলামে যৌনতা
বিষয়শ্রেণী:হস্তমৈথুন